खानधारक जयपुर रवाना सीएम को सौंपेगे ज्ञापन
बालेसर | राज्यसरकार की नई खनन नीति का विरोध करने के लिए शेरगढ़ विधानसभा क्षेत्र के सैकड़ों खान धारक एवं यूनियन के पदाधिकारी गुरूवार को बसों में भरकर जयपुर के लिए रवाना हुए। खान क्लस्टर यूनियन के अध्यक्ष सवाईसिंह इंदा भांडू एवं स्टोन कटिंग यूनिट के अध्यक्ष पप्पूराम कच्छवाहा ने बताया की राज्य सरकार की नई खनन नीति के अनुसार तीस साल से पुरानी खानों को निरस्त कर नये सिरे से आवंटन करने की नीति का विरोध करने के लिए शेरगढ़ विधानसभा क्षेत्र के सैकड़ों खान धारक, स्टोन कटिंग यूनिट संचालक ,खान श्रमिक गुरूवार शाम पांच बजे बसों के माध्यम से जयपुर के लिए रवाना हुए।
hin_Deva hin_Deva